# 4.- PLANIFICACIÓN DAS ACTUACIÓNS, OBXECTIVOS XERAIS E ACCIÓNS PRIORITARIAS PARA O CURSO 2023-2024.

## Planificación das actuacións e avaliación de necesidades

A avaliación inicial e o establecemento de necesidades e actuaciós prioritarias realizarase no mes de setembro e outubro, co inicio do curso escolar.

Esta primeira fase de elaboración do Plan de Orientación é de recollida da información necesaria para a planificación das actuacións:

-Revisión dos documentos do centro (Normas de Organización e Funcionamento, PEC, Plan de Orientación e a Memoria do curso 2022/2023), coa finalidade de coñecer as actuacións previas, aquelas xa iniciadas que esixen continuidade e analizar e establecer as liñas prioritarias de actuación.

-Recabar a finais de curso a información psicopedagóxica dos alumnos/as que se incorporan ao IES.

* A información é completada coas aportacións dos membros do departamento de orientación, dos/as titores/as e o equipo directivo.

Desta análise, establecemos as seguintes necesidades:

|  |  |
| --- | --- |
| Alumnado | * Atención á diversidade: Desenvolvemento e seguimento das medidas de atención á diversidade. * Formación en habilidades sociais que favorezan a convivencia. * Aprendizaxe de técnicas de traballo intelectual para a ESO. * Orientación Académica e Profesional. |
| Profesorado | * Coordinar o traballo nas titorías e asesorar no desempeño da función titorial. * Transmitir información sobre a avaliación psicopedagóxica dos alumnos e características persoais dos mesmos. * Formación para atender á diversidade e á comprensividade educativa. * Orientar no relacionado coas competencias básicas, obxectivos, metodoloxías, actividades e procesos de avaliación formativa e orientadora, o apoio pedagóxico e promoción. |
| Familias | * Necesidade de mellorar a participación dos pais/nais. * Información sobre as actividades académicas. * Asesoramento para a colaboración no proceso de ensino-aprendizaxe. |
| Centro | * Colaborar na elaboración dos documentos internos do centro. * Colaborar coas diferentes institucións do entorno. * Asesorar en cuestións relativas a: Oferta educativa diversificada para atender as necesidades do alumnado, ás adaptacións curriculares, intervención psicopedagóxica, e en xeral aos elementos globalizadores e personalizadores da ensinanza. |

## Obxectivos xerais do Plan de Orientación.

* + 1. **En relación ao centro.**
  + Contribuír á persoalización da educación, é dicir, ao seu carácter integral, favorecendo o desenrolo de tódolos aspectos mediante unha educación individualizada, referida ás persoas concretas, coas súas aptitudes e intereses diferenciados.
  + Colaborar na organización e planificación de actividades educativas relacionadas coa orientación persoal, académica ou profesional.
  + Aportar asesoramento psicopedagóxico á acción educativa do centro.
  + Colaborar coas distintas institucións da zona: servizos sociais, culturais, de saúde…

## En relación ao alumnado.

* + Potenciar a orientación para todo o alumnado.
  + Proporcionar apoio psicopedagóxico ao alumnado que o precise, planificando e implementando un Protocolo de Benestar Emocional.
  + Favorecer os procesos de madurez persoal, de desenrolo da propia identidade e sistema de valores.
  + Axustar a resposta educativa ás necesidades particulares dos alumnos.
  + Facilitar o apoio e o asesoramento necesarios para adquirir habilidades e competencias básicas, e enfrontar os momentos escolares máis decisivos ou de maior dificultade, como o ingreso no centro, cambio de ciclo ou etapa, elección de optativas ou de itinerarios formativos, transición á vida profesional e a resolución de conflictos de relación interpersonal.
  + Informar dos recursos laborais e profesionais ao seu alcance e propoñer a realización de actividades de orientación que lles faciliten a toma de decisións sobre o seu futuro.
  + Facilitar a adquisición das competencias básicas mediante a titoría, as formas de traballo, os hábitos, a relación coas demáis persoas e a imaxe propia.

## En relación ao profesorado.

* + Coordinar o traballo das titorías e asesorar aos profesores no desempeño da función titorial.
  + Impulsar a posta en práctica nas titorías de programas relacionados con hábitos de traballo intelectual , programas de ensinar a pensar, habilidades sociais, técnicas de dinámica de grupos, actividades para traballar a estabilidade emocional nas distintas titorias.
  + Colaborar na detección de problemas educativos, de desenvolvemento e aprendizaxe que presenten os alumnos de cara a unha unha rápida intervención para tratar de solucionalos.
  + Asesorar en relación a actividades e procesos de avaliación formativa, reforzo e apoio pedagóxico, promoción de alumnos e todo aquilo que se demande.
  + Demandar colaboración en aquelas actividades propostas polo departamento.

## En relación ás familias.

* + Promover a cooperación entre o centro e as familias, implicándoas no proceso educativo dos seus fillos, canalizando a información a través dos titores.
  + Orientar de forma individual ou colectiva para que asuman responsablemente a educación e orientación dos seus fillos.

## En relación aos centros adscritos.

Buscaremos a funcionalidade en tódalas intervencións realizadas, establecendo os contactos e reunións necesarios, figurando como obxectivos fundamentais:

-Asesorar, colaborar e participar cos centros adscritos, deseñando accións encamiñadas a asegurar a continuidade educativa e orientadora ao longo das diferentes etapas:

-Recadar a finais de curso a información psicopedagóxica dos alumnos que se incorporan ao IES.

-Planificar conxuntamente e levar a cabo no IES e nos propios centros adscritos actividades de acollida e de coñecemento da ESO .

Todos estes obxectivos poderían sintetizarse en dúas grandes vertentes da orientación educativa:

* A *vertente escolar* que ten como obxectivo a optimización dos procesos de aprendizaxe.
* A *vertente vocacional* que pretende favorecer a madurez vocacional de maneira que lles permita aos alumnos facer fronte á toma de decisións.

## Accións prioritarias.

As liñas de actuación serán as seguintes:

* *Actuacións que teñan como obxecto a atención á diversidade, e contribuir á elaboración das medidas pertinentes, en especial no referido ao alumnado con necesidades de apoio educativo, a través da:*

-Identificación temperá de necesidades. Deseñar, en colaboración co profesorado, accións de atención temperá que proporcionen respostas educativas de carácter preventivo e compensador ás necesidades educativas específicas.

-Revisión e, de ser o caso, modificación das medidas de apoio que está a recibir o alumnado que presenta dificultades de aprendizaxe.

-Proposta de iniciativas que supoñan a optimización dos recursos humanos e materiais dos centros.

-Asesoramento aos departamentos didácticos para que nas respectivas programacións incorporen distintos niveis de dificultade que dean resposta á diversidade presente nas aulas.

-Coordinación cos orientadores dos centros adscritos coa finalidade de facilitar o tránsito entre as etapas educativas.

* + *Desenvolver o plan de acción titorial, especialmente no referido a:*

-Incorporación de contidos relacionados con habilidades sociais, autoestima, resolución pacífica de conflictos a través de dinámica de grupos e a igualdade entre homes e mulleres.

-Desenvolvemento das competencias básicas. Continuar co desenvolvemento do Programa de Habilidades Sociais para os catro nivéis da ESO.

* Seguir coa actualización da Páxina Web do departamento con enlaces de material e bibliografía..
* Revisar o material da Aula Virtual, engadindo novo material para o ensino non presencial, se fóse necesario.
  + *Asesorar aos alumnos sobre os diferentes itinerarios académicos e profesionais, permitíndolles tomar unha decisión sobre o seu futuro académico dunha forma responsable e consciente.*

-Axudar ao alumno a adquirir un maior coñecemento de si mesmo: posibilidades, aptitudes, características persoais.

-Informar da oferta educativa entre o alumnado, incidindo nas condicións de acceso, características, titulacións…

-Facilitar aos alumnos coñecementos sobre o mundo socio- laboral.

-Establecer accións específicas dirixidas a fomentar a igualdade no acceso á formación profesional e aos estudos universitarios.

-Asesorar aos alumnos en situación de risco ou abandono escolar.

* + *Actuacións en relación á promoción da convivencia.*

*-*Colaboración no desenvolvemento do Plan de Convivencia.

-Continuidade das actuacións por parte do Equipo de Mediación.

* + *Actuacións encamiñadas a disminuír o absentismo escolar e o abandono temperá dos estudos.*
* Colaborar cos titores e xefatura na elaboración dos protocolos de absentismo escolar.